

**ŠILALĖS RAJONO SAVIVALDYBĖS ADMINISTRACIJOS**

**DIREKTORIUS**

**ĮSAKYMAS**

DĖL LĖŠŲ SKYRIMO ŠILALĖS RAJONO SAVIVALDYBĖS GAISRŲ PREVENCIJOS 2025–2027 METŲ PROGRAMOS PRIEMONIŲ ĮGYVENDINIMUI

2025 m. gegužės 7 d. Nr. DĮV-223

Šilalė

Vadovaudamasis Lietuvos Respublikos vietos savivaldos įstatymo 34 straipsnio 6 dalies 2 punktu, įgyvendindamas Šilalės rajono savivaldybės gaisrų prevencijos 2022–2024 metų programos, patvirtintos Šilalės rajono savivaldybės tarybos 2025 m. vasario 21 d. sprendimu Nr. T1-36 „Dėl Šilalės rajono savivaldybės Gaisrų prevencijos 2025–2027 metų programos patvirtinimo“, 20 punktą, atsižvelgdamas į Šilalės rajono savivaldybės gaisrų prevencijos 2025–2027 metų programos įgyvendinimo darbo grupės posėdžio 2025 m. balandžio 30 d. posėdžio protokolą Nr.2/T24- (11.2E):

1. S k i r i u iš Šilalės rajono savivaldybės (toliau–Savivaldybės) **Gaisrų prevencijos 2025–2027 metų programos** priemonėms įgyvendinti **7 000** (septynis tūkstančius) eurų, iš jų:
   1. Programai 03.01.01.03 vykdyti pagal priemonę–**Savivaldybei priklausančiuose** **būstuose būtų atnaujinti ir prižiūrėti autonominiai dūmų detektoriai**, Savivaldybės *priešgaisrinei tarnybai* ***500*** *(penkis šimtus) eurų;*

1.2. Programai 03.01.01.03 vykdyti pagal priemonę–**Aprūpinti autonominiais dūmų** **detektoriais nepasiturinčių ar vienišų senyvo amžiaus gyvenančių asmenų būstus**, *Priešgaisrinės apsaugos ir gelbėjimo departamento prie Vidaus reikalų ministerijos Klaipėdos priešgaisrinės gelbėjimo valdybos Šilalės priešgaisrinei gelbėjimo tarnybai* ***500*** *(penkis šimtus) eurų;*

1.3. Programai 03.01.01.03 vykdyti pagal priemonę–**Seniūnijų teritorijose užtikrinti vandens** **paėmimą bei teikimą gaisrams gesinti ir laisvą priėjimą prie vandens šaltinių (vandens** **telkinių, gaisrinių hidrantų ir pan.)**, Savivaldybės administracijos *Šilalės kaimiškajai seniūnijai* ***3 000*** *(tris tūkstančius) eurų;*

1.4. Programai 03.01.01.03 vykdyti pagal priemonę–**Savivaldybei priklausančiuose** **socialiniuose būstuose užtikrinti krosnių kaminų valymą, šildymo įrenginių, elektros instaliacijos remontą pagal Bendrųjų gaisrinės saugos taisyklių reikalavimus** (viso **3 000** eurų), skirti:

1.4.1. Savivaldybės administracijos *Šilalės kaimiškajai* *seniūnijai* **750** (septynis šimtus penkiasdešimt) eurų;

1.4.2. Savivaldybės administracijos *Laukuvos seniūnijai* **600** (šešis šimtus) eurų;

1.4.3. Savivaldybės administracijos *Žadeikių seniūnijai* **650** (šeši šimtai penkiasdešimt) eurų;

1.4.4. Savivaldybės administracijos *Traksėdžio seniūnijai* **1 000** (vieną tūkstantį) eurų.

2. N u s t a t a u, kad programos vykdytojas:

2.1. per 10 darbo dienų nuo informacijos apie skirtas lėšas gavimo pateikia Savivaldybės administracijos direktoriui tvirtinti po 2 egzempliorius Programos sąmatos (sutarties 1 priedas) ir paruoštos lėšų naudojimo sutarties projektus;

2.2. sudaro programos sąmatą neviršydamas skirtų lėšų.

3. P a v e d u paskelbti šį įsakymą Savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (J. Janonio g. 24, 92251 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda arba per Lietuvos teismų elektroninių paslaugų portalą (https://e.teismas.lt) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Andrius Jančauskas